钦定古今图书集成/明伦汇编/氏族典/第069卷 > 朱升
## 钦定古今图书集成/明伦汇编/氏族典/第069卷 > 朱升

按《明外史朱升传》：“升字允升，休宁人。举元乡荐，为池
州学正。讲授有法，学者云集。会蕲黄盗起，退隐石门。
太祖下徽州，以邓愈荐，召问时务，遂参密议。典礼章
程，悉预裁画。吴元年，授侍讲学士，知制诰，同修国史，
寻进学士。洪武元年，命修《女诫》，逾年，请老归，卒。升自
幼力学，至老不倦。尤邃经学，学者称为枫林先生。”